18.3.2015 Jurnalul Oficial al Uniunii Europene L 74J1 II (Acte fără caracter legislativ) REGULAMENTE REGULAMENTUL (UE) 201 5/445 AL COMISIEI din 17 martie 2015 de modificare a Regulamentului (UE) nr. 1178/2011 în ceea ce privește cerințele tehnice şi procedurile administrative referitoare la personalul navigant din aviația civilă (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviaţiei civile și instituirea unei Agenţii Europene de Siguranţă a Aviaţiei și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (), în special articolul 7 alineatul (6) şi articolul 8 alineatul (5), întrucât: (1) Regulamentul (UE) nr. 1178/2011 al Comisiei () stabileşte cerințele tehnice şi procedurile administrative referitoare la personalul navigant din aviația civilă. Unele state membre au constatat că anumite cerințe din Regulamentul (UE) nr. 1178/2011 generează o sarcină administrativă sau economică nejustificată şi disproporţionată pentru statele membre sau pentru părțile interesate şi au notificat intenția de a acorda derogări de la cerințele respective, în conformitate cu articolul 14 alineatul (6) din Regulamentul (CE) nr. 216/2008. Respectivele propuneri de derogări au fost analizate de Agenţia Europeană de Siguranță a Aviaţiei, ceea ce a condus la emiterea unei recomandări către Comisie privind respectarea de către propunerile de derogări a condițiilor aplicabile. Statele membre și părţile interesate din sectorul aviației generale au identificat, de asemenea, anumite cerințe considerate disproporționate față de activitățile implicate și riscurile aferente. De asemenca, s-au identificat în Regulamentul (UE) nr. 1178/2011 o serie de erori de redactare care conduc la dificultăți neintenționate de punere în aplicare. Prin urmare, cerințele prevăzute în Regulamentul (UE) nr. 1178/2011 ar trebui modificate pentru a introduce derogări cu un efect normativ clar, pentru a introduce anumite simplificări pentru aviația generală şi pentru a corecta anumite erori de redactare. În plus, pe baza reacțiilor provenite de la statele membre și de la părțile interesate, s-a constatat că cerințele din anexa VII la Regulamentul (UE) nr. 1178/2011 ar putea fi disproporționate în raport cu activitatea şși riscurile aferente ale organizațiilor de pregătire care prestează servicii de pregătire numai pentru licența de pilot de aeronave uşoare, licenţa de pilot particular, licența de pilot de baloane și licența de pilot de planoare. () JOL79,19.3.2008,p.1. () Regulamentul (UE) nr. 1178/2011 al Comisiei din 3 noiembrie 2011 de stabilire a cerințelor tehnice şi a procedurilor administrative referitoare la personalul navigant din aviația civilă în temeiul Regulamentului (CE) nr. 216/2008 al Parlamentului European şi al Consiliului OL 311,25.11.2011, p. 1).